
REFERAT
Privind: aprobarea Regulamentului de organizare și functionare a Bazinului de înot didactic – Baza Sportivă
Bazinul de înot didactic- Baza sportivă, este parte a domeniului public al Județului Vrancea și  a fost dat în administrare Clubului sportiv Județean Vrancea conform prevederilor HCJ nr. 79/06.05.2026. 
Prin  Hotărârea Consiliului Județean Vrancea nr.79 din 6 mai 2026 s-a aprobat darea în administrare Clubului Sportiv Județean Vrancea a imobilului “Bazin de înot didactic – Bază sportivă“ situat în municipiul Focșani, str. Aleea Stadionului nr.2.
Potrivit art. 8 din actul administrativ anterior mentionat Clubul Sportiv Judetean Vrancea are obligatia de a supune aprobarii autoritatii deliberative Regulamentul de organizare și functionare a Bazinului de înot didactic – Baza Sportivă.
Prin regulament se stabilește cadrul juridic unitar privind organizarea, funcționarea, administrarea și utilizarea bazinului de înot didactic al Clubului Sportiv Județean Vrancea   și este obligatoriu pentru toți vizitatorii și beneficiarii care intră în incinta acestuia.
Scopul prezentului Regulament de organizare și funcționare și de utilizare a Bazinului de înot didactic- Baza sportivă este de a asigura securitatea persoanelor și bunurilor, ordinea și curățenia în cadrul bazinului de înot.
Regulamentul prezentat stabilește raporturile dintre Administrator - Clubul Sportiv Județean Vrancea și beneficiari privind utilizarea Bazinului de inot didactic- baza sportiva, drepturile, obligațiile și răspunderile administratorului și ale beneficiarului, în scopul desfășurării corespunzătoare a activităților pentru care a fost realizat acest obiectiv de interes public.
Pentru asigurarea unei administrati transparente, eficiente si responsabile a Bazinului de Inot didactic – Baza sportiva, vă rugăm să aprobaţi iniţierea unui proiect de hotărâre privind aprobarea aprobarea Regulamentului de organizare și functionare a Bazinului de înot didactic – Baza Sportivă, prevăzut in anexa, parte integranta a proiectului.

